Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 471

1.IC—03. Nyitott pozíciók A nyitott pozíció számítása során a 244/2000. (XII. 24.) Korm. rendeletben (a továbbiakban: Kkr.) foglaltak és az alábbakban leírtak irányadóak: A mérleg szerinti nyitott pozíció számításának keretében devizanemenként kell meghatározni a nyitott pozíciót, ami az adott devizában nyilvántartott összes eszköz és összes forrás nettó egyenlegébõl adódó pozíció. Az adatokat a 01, 02 állományi táblák ide vonatkozó adatai alapján kell kiszámítani. A mérlegben nem jelentkezõ tételekhez kapcsolódó nyitott pozíció számítását a kereskedési könyvben nyilvántartott pozíciók, kockázatvállalások, a devizaárfolyam kockázat és nagykockázat fedezetéhez szükséges tõkekövetelmény megállapításának szabályairól és a kereskedési könyv vezetésének részletes szabályairól szóló Korm. rendelet (Kkr.) 40. §-ában meghatározottak szerint kell elvégezni, azzal a kiegészítéssel, az azonnali ügyletek nyitott pozícióit is meg kell határozni, a lentiekben részletezettek szerint. A nyitott pozícióra vonatkozó adatokat tizedesjegy kiírása nélkül, millió forintban kell szerepeltetni. A nap végi pozíció értékét az MNB által jegyzett napi hivatalos középárfolyamon kell meghatározni. Ha az MNB az adott devizára nem jegyzett devizaárfolyamot, akkor az árfolyamot az adott devizát kibocsátó ország jegybankja vagy jegybanki funkciókkal rendelkezõ intézménye által meghatározott hazai devizaárfolyam és az euró keresztárfolyamából kell átszámítani. Az értéknap megegyezik a vonatkozási idõvel.

Source: https://magyarkozlony.hu/hivatalos-lapok/8a0bfd17b17f3ed02d63326465fd113dfdf9c0d7/dokumentumok/9c1a95970f46156eb72fa2050d31b5f9e3556fe5/letoltes